CELEX: 62012CN0143
Language: fi
Date: 2012-03-23 00:00:00
Title: Asia C-143/12: Kanne 23.3.2012 — Euroopan komissio v. Ranskan tasavalta

9.6.2012   
            
            
               FI
            
            
               Euroopan unionin virallinen lehti
            
            
               C 165/12
            
         Kanne 23.3.2012 — Euroopan komissio v. Ranskan tasavalta
   (Asia C-143/12)
   2012/C 165/20
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: G. Wilms ja S. Petrova)
   
      Vastaaja: Ranskan tasavalta
   
      Vaatimukset
   
   
               —
            
            
               on todettava, että Ranskan tasavalta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (IPPC-direktiivi) (1) 5 artiklan 1 kohdan mukaisia velvoitteitaan, koska se ei ole myöntänyt lupia 6 ja 8 artiklan mukaisesti, uudelleen tarkistanut ja tarpeellisesti ajanmukaistanut olemassa olevia lupia eikä varmistanut, että olemassa olevat laitokset toimivat IPPC-direktiivin 3, 7, 9, 10 ja 13 artiklan sekä 14 artiklan a ja b alakohdan sekä 15 artiklan 2 kohdan vaatimusten mukaisesti;
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   IPPC-direktiivin 5 artiklan 1 kohdan mukaan jäsenvaltiot toteuttavat tarvittavat toimenpiteet varmistaakseen, että toimivaltaiset viranomaiset valvovat 6 ja 8 artiklan mukaisesti annettujen lupien avulla tai ehtoja asianmukaisesti uudelleen tarkistamalla ja tarpeellisesti ajanmukaistamalla, että olemassa olevat laitokset toimivat 3, 7, 9, 10 ja 13 artiklan sekä 14 artiklan a ja b alakohdan sekä 15 artiklan 2 kohdan vaatimusten mukaisesti viimeistään 30.10.2007.
   Komissio lähetti 3.11.2009 vastaajalle virallisen huomautuksen, koska se katsoi, että vastaaja salli huomattavan sellaisten olemassa olevien laitosten määrän (1 647 laitosta) toiminnan, joilla ei ole IPPC-direktiivin 5 artiklan 1 kohdan vaatimukset täyttävää lupaa. Perustellun lausunnon lähettämishetkellä 784:lla olemassa olevalta laitokselta puuttui direktiivin 5 artiklan 1 kohdan vaatimusten mukainen lupa.
   Vaikka tilanne on sittemmin kohentunut, neljä olemassa olevaa laitosta toimi tämän kanteen nostamishetkellä Ranskan tasavallassa edelleen ilman direktiivin mukaista lupaa.
   Komissio katsoo tämän vuoksi, ettei Ranskan tasavalta ole korjannut mainittua IPPC-direktiivin 5 artiklan 1 kohdan rikkomista.
   
      (1)  EUVL L 24, s. 8.